*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*136. számú előterjesztés*

Bátaszék Város Önkormányzat Képviselő-testületének 2018. május 30-án

16,00 órakor megtartandó ülésére

*A II. fogorvosi körzetben eszközök javításának, beszerzésének jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette** : Takácsné Gehring Mária aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság: 2018. 05. 29.  Szociális Bizottság: 2018: 05. 29. |

**Tisztelt Képviselő-testület!**

2018. április 28-án a II. fogorvosi körzet fogorvosi székét javítani kellett. Az asszisztens jelezte, hogy fogorvosi szék további felújítása szükséges ahhoz, hogy a körzetben a betegeket biztonságosan el tudják látni. Ajánlatot kértünk három vállalkozótól, mely ajánlatok az előterjesztés mellékletei. Az ajánlatok tartalmazzák a kiszállás és a munkadíj költségét is.

1. TURBI – DENT BT. (6500 Baja, Radnóti M. u. 11.) 997.300 Ft + Áfa,
2. Dentalcoop Plus Kft. (9700 Szombathely, Sárvár u. 12) 1.087.500 Ft +Áfa
3. 2M Fogászati Műszertechnikai Szolgáltató és Kereskedelmi KKT.

(2700 Cegléd, Szent Imre herceg út 17.) 1.200.000 Ft + Áfa.

A legkedvezőbb ajánlatot a TURBI – DENT BT., Baja adta.

A tavalyi év végén a Kormány módosította az egészségügyi szolgáltatások Egészségbiztosítási Alapból történő finanszírozásának részletszabályairól szóló 43/1999.(III.3.) Korm. rendeletet, mely módosítás szerint az alapellátást nyújtó fogorvosi szolgálatot működtetető fogorvosi szolgálat – működési formától függetlenül – 2017 decemberében 3 millió forint összegű díjazásra jogosult szolgáltatónként. A díjazás a fogorvosi szolgálat működtetésével összefüggésben használható fel.

Ajánlatot kértünk továbbá a körzet rendelőjének klimatizálására is, melyet szintén mellékelünk. Ennek költsége – a helyszín felmérését követően – 224.655 Ft +Áfa.

Kérem a tisztelt képviselő-testületet az előterjesztés megtárgyalására.

**Határozati javaslat:**

**a II. fogorvosi körzetben eszközök javításának, és eszköz beszerzésének jóváhagyására**

Bátaszék Város Önkormányzatának Képviselő-testülete a bátaszéki II. fogorvosi körzet

1. fogorvosi székének felújításával a TURBI – DENT BT.-t (6500 Baja, Radnóti M. u. 11., képviseli: Pálmai Gábor) bízza meg 997.300 Ft + Áfa, azaz bruttó 1.266.571 Ft összegben; míg
2. fogorvosi rendelőjébe 1 db Daikin FTX20A/RXF20A Sensira sorozat 2kW teljesítményű oldalfali split klíma beszerzését határozza el a DZ Hűtéstechnikától (7045 Györköny, Fő út 99., képviseli: Deák Zoltán) 224.655 Ft + Áfa, azaz bruttó 285.312 Ft összegben.
3. az a)-b) pontokban szereplő költségek fedezetét a Nemzeti Egészségbiztosítási Alapkezelő fogorvosi finanszírozás emelkedése biztosítja;
4. felhatalmazza a város polgármesterét a szerződések aláírására.

Határidő: 2018. június 10.

Felelős: dr. Bozsolik Róbert polgármester

(a szerződés aláírásáért)

Határozatról értesül:

Bátaszéki KÖH pénzügyi iroda,

irattár